Valentīns Sedovs
Valentīns Sedovs (krievu: Валенти́н Васи́льевич Седо́в, 1924 — 2004) bija krievu arheologs, slāvu, baltu un Baltijas somu tautu etnoģenēzes un agrīnās vēstures pētnieks. Apvienojot arheoloģijas, antropoloģijas un valodniecības (toponīmikas) liecības, Sedovs izvirzīja teoriju par baltkrievu tautas veidošanos uz austrumbaltu substrāta. Krievijas Zinātņu akadēmijas Arheoloģijas institūta Arheoloģijas pieminekļu izpētes nodaļas vadītājs, Latvijas Zinātņu akadēmijas ārzemju loceklis (1994), Krievijas ZA korespondētājloceklis (1997), Krievijas ZA loceklis (2003).